钦定古今图书集成/明伦汇编/氏族典/第112卷 > 崔造
## 钦定古今图书集成/明伦汇编/氏族典/第112卷 > 崔造

按《唐书崔造传》：“造字元宰，深州安平人。李栖筠辟为
判官，累迁左司员外郎，贬信州长史，徙建州刺史。朱
泚乱，造辄驰檄比州，发所部兵二千以待命。德宗嘉
之。京师平，召还，擢给事中。贞元二年，以给事中同中
书门下平章事。造久在江左，疾钱谷诸使罔上，或干
没自私，乃建言天下两税，请委本道观察使、刺史选”
官部送京师，诸道转运使请悉停。时韩滉方领转运，
有宠于帝，朝廷仰其须，滉持不可改。帝重违之，复以
滉为江、淮转运使，馀如造请。是秋，江、淮米大集，帝美
滉功，以滉专领度支。造惧，始托疾辞位，乃罢为太子
右庶子。于是造所请悉罢，以忧愧卒。